สวัสดีค่ะ อยากทราบว่าถ้าประจำเดือนเราขาดไปเกือบ 1 เดือนแล้วก็กลับมาไหลปกติแต่มาแค่ 3 วันตอนมาวันแรกเลือดจางๆออกสีชมพูอ่อนๆจากนั้นก็ปกติ ซื้อที่ตรวจมาตรวจก็ขึ้นขีดเดียวค่ะ จนผ่านมาได้อาทิตย์นึงก็ปวดท้องค่ะ ปวดมากจนไปหา เจาะเลือดตรวจฉี่หนู แล้วก็บอกว่าหนูท้องค่ะ ส่งไปตรวจภายในกลัวจะท้องนอกมดลูกแต่ก็ไม่เจออะไรค่ะ พอผ่านมาอีกอาทิตย์นึงซื้อมาตรวจใหม่ก็ไม่ขึ้นค่ะ ตอนนี้ยังมีอาการปวดท้องอยู่เลยค่ะ แบบนี้จะอันตรายมั้ยคะ แล้วสรุปหนูต้องทำยังไงให้ได้ผลที่แน่ชัดคะ
สวัสดีค่ะ จากเหตุการณ์ดังกล่าวมา ถ้าตั้งครรภ์แล้วมีเลือดออกทางช่องคลอดออกมา น่าจะเป็นภาวะแทรกซ้อนจากการตั้งครรภ์ เช่นแท้ง ท้องนอกมดลูก ครรภ์ไข่ปลาอุกซึ่งเมื่อมีเลือดออกมาร่วมกับปวดหน่วงท้องน้อย อาจเกิดการแท้งบุตร หลังจากนั้นถ้าตรวจการตั้งครรภ์ซ้ำ ก็อาจจะไม่ให้ผลบวกอีกต่อไปตอนนี้แนะนำสังเกตอาการค่ะ ถ้ามีเลือดออกผิดปกติทางช่องคลอดกลับมาอีก ร่วมกับปวดหน่วงท้องน้อย ให้รีบกลับไปพบสูตินรีแพทย์เพราะอาจมีภาวะแท้งไม่ครบที่ต้องได้รับการขูดมดลูกเพิ่มได้ หรือถ้าตอนนี้ไม่สบายใจก็อาจกลับไปตรวจภายในและอัลตราซาวน์กับแพทย์อีกทีว่าได้แท้งครบหรือไม่